als_Latn dik_Latn sag_Latn
TIKA rikonstrukton Qendrën Shëndetësore të Rrogozhinës në Shqipëri
RROGOZHINË (AA) - Është inauguruar sot Qendra Shëndetësore e Rrogozhinës e rikonstruktuar plotësisht nga Agjencia Turke për Bashkëpunim dhe Koordinim (TIKA), raporton Anadolu Agency (AA).
Në hapjen e ceremonisë morën pjesë, Ministri i Shëndetësisë së Shqipërisë Ilir Beqaj, ambasadori i Turqisë në Shqipëri, Hidayet Bayraktar, koordinatori i agjensisë TIKA në Shqipëri, Prof. Dr Birol Çetin si dhe stafi i mjekëve i kësaj qendre.
Ministri i Shëndetësisë pasi ka inspektuar ambientet e rikonstruktuara nga TIKA, ai ka theksuar rëndësinë e këtij rikonstruksioni, duke shprehur falënderimet për agjensinë TIKA, për shtetin Turk dhe Popullin Turk që është gjendur pranë Shqipërisë për ndërtimin dhe rikonstruktimin e institucioneve shëndetësore. Ai ka deklaruar më tej se fuqizimi i kapaciteteve të shërbimit shëndetësor është parësor dhe është thelbësor për shërbimin ndaj qytetyrëve. “Natyrisht edhe kjo qendër e rëndësishme do të duhet të fuqizohet me mbështetjen tonë me pajisje kryesisht diagnostikuese, laboratorike dhe imazherike“.
Ndërsa ambasadori i Turqisë në Shqipëri, Hidayet Bayraktar, duke vlerësuar marrëdhëniet e mira mes dy vendeve, ka vlerësuar këtë rikonstruksion të realizuar nga TIKA. Bayraktar, u shpreh se mes Shqipërisë dhe Turqisë ka merrëdhënie shumë të mira në fusha të ndryshme si ato ekonomike, tregtare, politike, kulturore dhe ushtarake dhe normalisht edhe ky bashkëpunim në fushën e shëndetësisë është i rëndësishëm në marrëdhënien mes dy vendeve. Republika dhe qeveria Turke ka mbështetur dhe do të vazhdojë të mbështesë Shqipërianë me anë të TIKA-s, ka deklaruar ambasadori.
Ndërsa Koordinatori i TIKA-s në Shqipëri Prof. Dr Birol Çetin ka deklaruar se TIKA ka ndërmarrë 12 projekte në fushën e shëndetësisë në Shqipëri dhe se ky rikonstruksion është një ndër këto projekte. Ai ka shtuar më tej se gjatë punimeve të këtij projekti na erdhi edhe një kërkesë për xhaminë e Rrogozihës i cili tashmë është i përfunduar.
“Shpresoj që ky projket të zgjerohet akoma më tej ku sipas informacioneve të marra nga ministri do të ndërtohet një spital“ përfundon fjalën e tij Çetin.
als_Latn als_Latn als_Latn als_Latn als_Latn als_Latn als_Latn